ข้อบัญญัติองค์การบริหารส่วนตำบลโคกเคียนข้อบัญญัติองค์การบริหารส่วนตำบลโคกเคียนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลโคกเคียนอำเภอตะกั่วป่า จังหวัดพังงาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลโคกเคียนโดยความเห็นชอบของสภาองค์การบริหารส่วนตำบลโคกเคียนและนายอำเภอตะกั่วป่าจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลโคกเคียนเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลโคกเคียนอำเภอตะกั่วป่า จังหวัดพังงา พ.ศ. ๒๕๕๕ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในข้อบัญญัตินี้แนวเขตควบคุมอาคาร หมายความว่า พื้นที่ในบริเวณ ดังต่อไปนี้ด้านเหนือ จดแนวเขตป่าสงวนแห่งชาติป่าควนถ้ำ และป่าบางกรัก และป่าไม้ถาวร ตามมติคณะรัฐมนตรีด้านตะวันออก จดเส้นตั้งฉากกับศูนย์กลางทางหลวงแผ่นดินหมายเลข ๔(ถนนเพชรเกษม) บรรจบทางหลวงแผ่นดินหมายเลข ๔ (ถนนเพชรเกษม)ที่จุดซึ่งอยู่ห่างจากถนนสาธารณะไม่ปรากฏชื่อไปทางทิศตะวันออกตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๒,๐๐๐ เมตร และเส้นตรงซึ่งเชื่อมต่อไปทางทิศใต้จนบรรจบเส้นตั้งฉากกับทางหลวงแผ่นดินหมายเลข๔๐๓๒ ที่จุดซึ่งห่างจากทางหลวงแผ่นดินหมายเลข ๔๐๓๒บรรจบกับถนนอุดมธาราไปทางทิศใต้ตามแนวทางหลวงแผ่นดินหมายเลข ๔๐๓๒ไปทางทิศตะวันออกเป็นระยะ ๑,๕๐๐ เมตรด้านใต้ จดเส้นตั้งฉากกับทางหลวงแผ่นดินหมายเลข๔๐๓๒ ที่จุดซึ่งห่างจากทางหลวงแผ่นดินหมายเลข ๔๐๓๒บรรจบกับถนนอุดมธาราไปทางทิศใต้ตามแนวทางหลวงแผ่นดินหมายเลข ๔๐๓๒ เป็นระยะ ๑,๗๐๐ เมตร ไปทางทิศตะวันออกเป็นระยะ ๑,๕๐๐ เมตรด้านตะวันตก จดแนวเขตตำบลตำตัวด้านเหนือแนวเขตตำบลโคกเคียนด้านตะวันตก และแนวเทศบาลเมืองตะกั่วป่าทั้งนี้ ยกเว้นบริเวณโรงเรียนบ้านโคกยางโรงเรียนบ้านทุ่งใหญ่ วัดคงคาภิมุขและที่ดินเทศบาลเมืองตะกั่วป่า โฉนดเลขที่ ๓๓๖๓ทั้งนี้ ตามแผนที่ท้ายข้อบัญญัตินี้ข้อ ๔ให้กำหนดพื้นที่ในท้องที่องค์การบริหารส่วนตำบลโคกเคียนภายในบริเวณแนวเขตควบคุมอาคารตามแผนที่ท้ายข้อบัญญัตินี้ เป็นบริเวณห้ามก่อสร้างอาคารดังต่อไปนี้(๑) อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๒) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๓) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๔) โรงงานทุกประเภท เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖อาคารที่มีอยู่แล้วในบริเวณพื้นที่ที่กำหนดตามข้อ ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามบุคคลใดดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลโคกเคียนรักษาการตามข้อบัญญัตินี้ประกาศณ วันที่ ๒๕ ธันวาคม พ.ศ. ๒๕๕๕สมพร กะสิรักษ์นายกองค์การบริหารส่วนตำบลโคกเคียน[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลโคกเคียน เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลโคกเคียนอำเภอตะกั่วป่า จังหวัดพังงา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๑๐๔/๑๙ เมษายน ๒๕๕๖